ประกาศกรมการขนส่งทางบกประกาศกรมการขนส่งทางบกเรื่อง กำหนดหลักเกณฑ์วิธีการ และเงื่อนไขในการให้ความเห็นชอบและการยกเลิกการให้ความเห็นชอบการเป็นผู้ติดตั้งเครื่องอุปกรณ์และส่วนควบของรถที่ใช้ในการขนส่งที่ใช้ก๊าซปิโตรเลียมเหลวเป็นเชื้อเพลิงพ.ศ. ๒๕๕๑[๑] อาศัยอำนาจตามความในข้อ๑๐ ของกฎกระทรวงกำหนดเครื่องอุปกรณ์และส่วนควบของรถที่ใช้ในการขนส่งที่ใช้ก๊าซปิโตรเลียมเหลวเป็นเชื้อเพลิงพ.ศ. ๒๕๕๑ อธิบดีกรมการขนส่งทางบกประกาศกำหนดหลักเกณฑ์ วิธีการและเงื่อนไขในการให้ความเห็นชอบและการยกเลิกการให้ความเห็นชอบการเป็นผู้ติดตั้งเครื่องอุปกรณ์และส่วนควบของรถที่ใช้ในการขนส่งที่ใช้ก๊าซปิโตรเลียมเหลวเป็นเชื้อเพลิงไว้ดังต่อไปนี้ข้อ ๑ในประกาศนี้การติดตั้ง หมายความว่าการติดตั้งเครื่องอุปกรณ์และส่วนควบของรถที่ใช้ในการขนส่งที่ใช้ก๊าซปิโตรเลียมเหลวเป็นเชื้อเพลิงตามกฎหมายว่าด้วยการขนส่งทางบกผู้ติดตั้ง หมายความว่าผู้ซึ่งได้รับความเห็นชอบจากกรมการขนส่งทางบกให้เป็นผู้ติดตั้งเครื่องอุปกรณ์และส่วนควบของรถที่ใช้ในการขนส่งที่ใช้ก๊าซปิโตรเลียมเหลวเป็นเชื้อเพลิงผู้ติดตั้งที่เป็นผู้ผลิต หมายความว่าผู้ติดตั้งที่เป็นผู้ผลิตรถซึ่งติดตั้งเครื่องอุปกรณ์และส่วนควบของรถที่ใช้ในการขนส่งที่ใช้ก๊าซปิโตรเลียมเหลวเป็นเชื้อเพลิงกับรถที่ผู้ติดตั้งผลิตโดยมีการกำหนดรหัสหรือรุ่นเป็นการเฉพาะผู้ติดตั้งทั่วไป หมายความว่าผู้ติดตั้งที่ไม่เป็นผู้ผลิตรถซึ่งติดตั้งเครื่องอุปกรณ์และส่วนควบของรถที่ใช้ในการขนส่งที่ใช้ก๊าซปิโตรเลียมเหลวเป็นเชื้อเพลิงกับรถที่ผ่านกระบวนการผลิตเสร็จเรียบร้อยแล้วเจ้าหน้าที่ผู้ประเมิน หมายความว่าข้าราชการที่ได้รับมอบหมายให้ทำหน้าที่ตรวจประเมินความสามารถในการติดตั้งข้อ ๒ผู้ใดประสงค์จะขอรับหนังสือให้ความเห็นชอบการเป็นผู้ติดตั้งให้ยื่นคำขอตามแบบที่กรมการขนส่งทางบกกำหนดณ สถานที่ดังต่อไปนี้(๑)ผู้ยื่นคำขอเป็นผู้ติดตั้งทั่วไปที่มีสถานประกอบกิจการอยู่ในเขตกรุงเทพมหานครหรือผู้ยื่นคำขอเป็นผู้ติดตั้งที่เป็นผู้ผลิตให้ยื่นต่อสำนักวิศวกรรมและความปลอดภัย กรมการขนส่งทางบก(๒)ผู้ยื่นคำขอเป็นผู้ติดตั้งทั่วไปที่มีสถานประกอบกิจการอยู่ในเขตจังหวัดอื่นนอกจากกรุงเทพมหานครให้ยื่นต่อสำนักงานขนส่งจังหวัดที่สถานประกอบกิจการนั้นตั้งอยู่ข้อ ๓ผู้ขอรับหนังสือให้ความเห็นชอบการเป็นผู้ติดตั้งที่เป็นผู้ผลิตจะต้องเป็นห้างหุ้นส่วนสามัญจดทะเบียน ห้างหุ้นส่วนจำกัด บริษัทจำกัดหรือบริษัทมหาชนจำกัด โดยต้องยื่นเอกสารหลักฐานประกอบคำขอ ดังนี้(๑)สำเนาทะเบียนการค้า(๒)สำเนาหนังสือรับรองของสำนักงานทะเบียนหุ้นส่วนบริษัทที่มีอายุไม่เกิน ๖ เดือน(๓)สำเนาทะเบียนบ้าน และสำเนาบัตรประจำตัวประชาชนของผู้ยื่นคำขอ หรือผู้มีอำนาจลงนาม หรือหลักฐานการมอบอำนาจ(๔)หนังสือมอบอำนาจกรณีผู้ยื่นคำขอเป็นผู้ติดตั้งที่เป็นผู้ผลิตในต่างประเทศมอบอำนาจให้ผู้ผลิตหรือผู้แทนจำหน่ายในประเทศไทยเป็นผู้ยื่นคำขอข้อ ๔กรณีผู้ขอรับหนังสือให้ความเห็นชอบการเป็นผู้ติดตั้งทั่วไปให้ยื่นเอกสารหลักฐานประกอบคำขอ ดังนี้(๑)บุคคลธรรมดา(ก)สำเนาทะเบียนบ้าน และสำเนาบัตรประจำตัวประชาชนของผู้ยื่นคำขอ(ข)หนังสือที่แสดงถึงหน้าที่ของบุคลากรที่เกี่ยวข้องกับการติดตั้ง (ถ้ามี)(ค)เอกสารแสดงขั้นตอน วิธีการติดตั้ง(ง)เอกสารเกี่ยวกับสถานที่ติดตั้ง ได้แก่ หลักฐานแสดงกรรมสิทธิ์หรือสิทธิการใช้สถานที่ แผนที่แสดงที่ตั้งภาพแบบอาคารและพื้นที่ติดตั้งโดยแสดงขนาดสัดส่วนที่ชัดเจนและภาพถ่ายสถานที่ติดตั้ง(จ)รายละเอียดเกี่ยวกับเครื่องอุปกรณ์และส่วนควบ(ฉ)หลักฐานเอกสารแสดงคุณวุฒิของบุคลากรผู้ทำการติดตั้ง(๒)ห้างหุ้นส่วนสามัญจดทะเบียน ห้างหุ้นส่วนจำกัด บริษัทจำกัด หรือบริษัทมหาชนจำกัด(ก)สำเนาทะเบียนการค้า(ข)สำเนาหนังสือรับรองของสำนักงานทะเบียนหุ้นส่วนบริษัทที่มีอายุไม่เกิน ๖ เดือน(ค)สำเนาทะเบียนบ้าน และสำเนาบัตรประจำตัวประชาชนของผู้ยื่นคำขอ หรือผู้มีอำนาจลงนามหรือหลักฐานการมอบอำนาจ(ง)เอกสารแสดงขั้นตอน วิธีการติดตั้ง(จ)เอกสารเกี่ยวกับสถานที่ติดตั้ง ได้แก่ หลักฐานแสดงกรรมสิทธิ์หรือสิทธิการใช้สถานที่ แผนที่แสดงที่ตั้งภาพแบบอาคารและพื้นที่ติดตั้งโดยแสดงขนาดสัดส่วนที่ชัดเจนและภาพถ่ายสถานที่ติดตั้ง(ฉ)รายละเอียดเกี่ยวกับเครื่องอุปกรณ์และส่วนควบ(ช)หลักฐานเอกสารแสดงคุณวุฒิของบุคลากรผู้ทำการติดตั้ง(๓)ส่วนราชการ รัฐวิสาหกิจ หรือสถาบันการศึกษา(ก)หนังสือมอบอำนาจของส่วนราชการ รัฐวิสาหกิจหรือสถาบันการศึกษาให้ดำเนินการยื่นขอหนังสือให้ความเห็นชอบการเป็นผู้ติดตั้ง(ข)โครงสร้างองค์กรที่แสดงถึงอำนาจหน้าที่ของบุคลากรที่เกี่ยวข้องกับการติดตั้ง(ค)เอกสารแสดงขั้นตอน วิธีการติดตั้ง(ง)เอกสารเกี่ยวกับสถานที่ติดตั้ง ได้แก่ แผนที่แสดงที่ตั้งภาพแบบอาคารและพื้นที่ติดตั้งโดยแสดงขนาดสัดส่วนที่ชัดเจนและภาพถ่ายสถานที่ติดตั้ง(จ)รายละเอียดเกี่ยวกับเครื่องอุปกรณ์และส่วนควบ(ฉ)หลักฐานเอกสารแสดงคุณวุฒิของบุคลากรผู้ทำการติดตั้งข้อ ๕ผู้ขอรับหนังสือให้ความเห็นชอบการเป็นผู้ติดตั้งต้องไม่เป็นผู้ถูกยกเลิกการเป็นผู้ติดตั้งเว้นแต่พ้นระยะเวลาการถูกยกเลิกมาแล้วไม่น้อยกว่า ๖ เดือนข้อ ๖ผู้ขอรับหนังสือให้ความเห็นชอบการเป็นผู้ติดตั้งทั่วไป ต้องมี(๑)อาคารสถานที่ มีลักษณะดังนี้(ก)ตัวอาคารมีความมั่นคงแข็งแรง ถาวร สร้างจากวัสดุที่ไม่ติดไฟง่าย(ข)สามารถติดตั้งเครื่องมือและสิ่งอำนวยความสะดวกต่าง ๆ ที่ใช้ในการติดตั้ง(ค)พื้นที่ใช้ในการติดตั้งต้องเป็นพื้นราบที่สะดวกเพียงพอและมีความปลอดภัยในการทำงานขนาดไม่น้อยกว่า ๔๐ ตารางเมตร ความกว้างไม่น้อยกว่า ๓.๕๐ เมตร(ง)มีพื้นที่สำหรับแสดงแผนผังการติดตั้งเครื่องอุปกรณ์และส่วนควบของรถที่ใช้ในการขนส่งที่ใช้ก๊าซปิโตรเลียมเหลวเป็นเชื้อเพลิงในจุดที่เห็นได้อย่างชัดเจนโดยแผนผังดังกล่าวต้องระบุตำแหน่งเครื่องอุปกรณ์และส่วนควบที่จะทำการติดตั้งไว้ด้วย(จ)มีการกำหนดพื้นที่อันตรายและป้ายคำเตือนบ่งชี้เขตต่าง ๆ อย่างชัดเจนและเหมาะสม(๒)บุคลากรผู้ทำการติดตั้งต้อง(ก)มีวุฒิการศึกษาระดับ ปวช. ขึ้นไป หรือเทียบเท่าในสาขาช่างยนต์ หรือช่างกลโรงงานหรือ(ข)ผ่านการฝึกอบรมหลักสูตรที่เกี่ยวข้องกับการติดตั้ง เช่นหลักสูตรที่กรมพัฒนาฝีมือแรงงานจัดขึ้นหรือหลักสูตรที่สำนักงานคณะกรรมการการอาชีวศึกษาจัดขึ้นหรือหลักสูตรอื่นที่กรมการขนส่งทางบกเห็นชอบ หรือ(ค)ผ่านการทดสอบจากกรมการขนส่งทางบก(๓)เครื่องมือ เครื่องใช้และสิ่งอำนวยความสะดวกที่เหมาะสมและเพียงพออย่างน้อย ดังนี้(ก)เครื่องยก บ่อ หรืออุปกรณ์อำนวยความสะดวกอื่นใดเพื่อใช้ในการติดตั้งได้อย่างปลอดภัยโดยผู้ปฏิบัติงานต้องสามารถทำงานในลักษณะยืนได้(ข)เครื่องมือที่ใช้ในการติดตั้ง(ค)เครื่องมือหรืออุปกรณ์อื่นที่สามารถใช้ตรวจสอบการรั่วของก๊าซได้(ง)เครื่องดับเพลิงที่เหมาะสมอย่างน้อย ๒ ถัง(๔)เอกสารแสดงขั้นตอนและวิธีการติดตั้งข้อ ๗เมื่อได้รับคำขอรับหนังสือให้ความเห็นชอบการเป็นผู้ติดตั้งให้เจ้าหน้าที่ผู้รับคำขอตรวจสอบเอกสารหลักฐานประกอบคำขอหากไม่ครบถ้วนถูกต้องให้แจ้งผู้ยื่นคำขอดำเนินการแก้ไขภายใน ๔๕ วันนับแต่วันได้รับหนังสือแจ้งให้แก้ไข หากคำขอและเอกสารหลักฐานครบถ้วนถูกต้อง ให้ดำเนินการต่อไปดังนี้(๑)มีหนังสือแจ้งการให้ความเห็นชอบในหลักการให้ผู้ยื่นคำขอทราบและให้ผู้ยื่นคำขอแจ้งนัดหมายให้เจ้าหน้าที่ไปตรวจสอบความถูกต้องของรายละเอียดตามคำขอภายใน๑๘๐ วัน นับแต่วันที่ได้รับหนังสือหากไม่แจ้งภายในกำหนดให้ถือว่าคำขอนั้นสิ้นสุดลง(๒)ให้เจ้าหน้าที่ผู้ประเมินความสามารถในการติดตั้งออกประเมิน ณสถานที่ประกอบกิจการของผู้ยื่นคำขอ เว้นแต่ผู้ยื่นคำขอเป็นผู้ติดตั้งที่เป็นผู้ผลิตในต่างประเทศให้เจ้าหน้าที่ผู้ประเมินทำการประเมินความสามารถในการติดตั้งโดยพิจารณาจากเอกสารหลักฐานของผู้ยื่นคำขอที่แสดงให้เห็นถึงความสามารถในการเป็นผู้ติดตั้งหากพบข้อบกพร่องให้แจ้งผู้ยื่นคำขอทราบและดำเนินการแก้ไขให้แล้วเสร็จภายในระยะเวลาที่กำหนด(๓)ในกรณีที่ผู้ยื่นคำขอไม่ดำเนินการใด ๆที่เกี่ยวข้องกับการขอรับการให้ความเห็นชอบภายในระยะเวลากำหนดหรือไม่แก้ไขข้อบกพร่องตาม (๒) ให้พิจารณายกเลิกคำขอและแจ้งการยกเลิกคำขอเป็นหนังสือให้ผู้ยื่นคำขอทราบ(๔)เมื่อเจ้าหน้าที่ผู้ประเมินความสามารถในการติดตั้งทำการประเมินเสร็จแล้วและเห็นว่าผู้ยื่นคำขอผ่านการประเมินตามหลักเกณฑ์ที่กำหนดให้นำเสนออธิบดีหรือผู้ที่อธิบดีมอบหมาย เพื่ออนุมัติและออกหนังสือให้ความเห็นชอบให้กับผู้ยื่นคำขอต่อไปข้อ ๘ผู้ได้รับหนังสือให้ความเห็นชอบการเป็นผู้ติดตั้ง ต้องอำนวยความสะดวกแก่อธิบดีหรือผู้ที่อธิบดีมอบหมายเข้าประเมินความสามารถ หรือตรวจสอบการดำเนินกิจการ ตลอดจนการปฏิบัติตามกฎ ระเบียบประกาศที่เกี่ยวข้องกับการติดตั้งตามที่กรมการขนส่งทางบกกำหนดเว้นแต่ผู้ติดตั้งที่เป็นผู้ผลิตในต่างประเทศให้ดำเนินการตามข้อ ๗ (๒) โดยอนุโลมข้อ ๙ผู้ได้รับความเห็นชอบให้เป็นผู้ติดตั้งทั่วไปต้องเก็บเอกสารหลักฐานบันทึกการติดตั้งไว้ที่สถานประกอบกิจการให้พร้อมสำหรับการตรวจสอบของกรมการขนส่งทางบกเป็นระยะเวลา ไม่น้อยกว่า ๕ ปีข้อ ๑๐ผู้ได้รับความเห็นชอบให้เป็นผู้ติดตั้งทั่วไปต้องจัดให้มีสิ่งต่อไปนี้แสดงให้ผู้รับบริการเห็นอย่างชัดเจน(๑)เครื่องหมายแสดงสถานติดตั้งรถใช้ก๊าซปิโตรเลียมเหลวเป็นเชื้อเพลิงตามแบบและขนาดท้ายประกาศนี้(๒)ป้ายแสดงชื่อสถานติดตั้งเครื่องอุปกรณ์และส่วนควบของรถใช้ก๊าซปิโตรเลียมเหลวเป็นเชื้อเพลิงพร้อมข้อความ โดยได้รับความเห็นชอบจากกรมการขนส่งทางบก เลขที่ ..................(๓)หนังสือให้ความเห็นชอบการเป็นผู้ติดตั้งพร้อมด้วยชื่อและรูปถ่ายของบุคลากรผู้ทำการติดตั้งข้อ ๑๑ผู้ได้รับความเห็นชอบให้เป็นผู้ติดตั้งที่ประสงค์จะเปลี่ยนแปลง แก้ไขเกี่ยวกับสถานประกอบกิจการให้แตกต่างไปจากที่ได้รับความเห็นชอบให้ยื่นคำขอต่อสำนักวิศวกรรมและความปลอดภัย กรมการขนส่งทางบกหรือสำนักงานขนส่งจังหวัดที่สถานประกอบกิจการนั้นตั้งอยู่เพื่อขอรับความเห็นชอบก่อนที่จะมีการเปลี่ยนแปลงหรือแก้ไข แล้วแต่กรณีข้อ ๑๒ผู้ติดตั้งซึ่งประสงค์จะขอต่ออายุหนังสือให้ความเห็นชอบการเป็นผู้ติดตั้งให้ยื่นคำขอตามแบบที่กรมการขนส่งทางบกกำหนด พร้อมด้วยหนังสือให้ความเห็นชอบหรือใบแทน ก่อนวันที่หนังสือให้ความเห็นชอบสิ้นอายุอย่างน้อย ๓๐ วัน แต่ทั้งนี้ ต้องไม่ก่อน๙๐ วันข้อ ๑๓ผู้ติดตั้งซึ่งประสงค์จะขอยกเลิกการเป็นผู้ติดตั้งให้แจ้งกรมการขนส่งทางบกทราบล่วงหน้าไม่น้อยกว่า ๑๕ วันข้อ ๑๔ในกรณีที่หนังสือให้ความเห็นชอบการเป็นผู้ติดตั้งสูญหาย ถูกทำลายหรือชำรุดในสาระสำคัญให้ผู้ได้รับความเห็นชอบเป็นผู้ติดตั้งยื่นคำขอรับใบแทนหนังสือให้ความเห็นชอบตามแบบที่กรมการขนส่งทางบกกำหนดพร้อมด้วยหลักฐานการแจ้งความ (ถ้ามี) หรือหนังสือให้ความเห็นชอบที่ชำรุดนั้นในการออกใบแทนหนังสือให้ความเห็นชอบให้เป็นไปตามแบบหนังสือให้ความเห็นชอบเดิม แต่ให้ระบุ ใบแทน ไว้ที่ด้านหน้าด้วยข้อ ๑๕หนังสือให้ความเห็นชอบการเป็นผู้ติดตั้งเป็นสิทธิเฉพาะตัวของผู้ได้รับความเห็นชอบไม่สามารถโอนให้แก่ผู้อื่นได้ข้อ ๑๖เมื่อปรากฏว่าผู้ได้รับความเห็นชอบให้เป็นผู้ติดตั้งไม่ปฏิบัติตามหลักเกณฑ์วิธีการ และเงื่อนไขที่กรมการขนส่งทางบกประกาศกำหนดให้กรมการขนส่งทางบกมีอำนาจตักเตือน ระงับใช้หนังสือให้ความเห็นชอบการเป็นผู้ติดตั้งชั่วคราวหรือยกเลิกหนังสือให้ความเห็นชอบการเป็นผู้ติดตั้งนั้นได้ ตามสมควรแก่กรณีทั้งนี้ตั้งแต่บัดนี้เป็นต้นไปประกาศ ณ วันที่ ๒๑ตุลาคม พ.ศ. ๒๕๕๑ชัยรัตน์ สงวนชื่อรองอธิบดีรักษาราชการแทนอธิบดีกรมการขนส่งทางบก[เอกสารแนบท้าย]๑.หนังสือให้ความเห็นชอบการเป็นผู้ติดตั้งเครื่องอุปกรณ์และส่วนควบของรถที่ใช้ในการขนส่งที่ใช้ก๊าซปิโตรเลียมเหลวเป็นเชื้อเพลิง๒.เครื่องหมายแสดงสถานติดตั้งเครื่องอุปกรณ์และส่วนควบของรถที่ใช้ในการขนส่งที่ใช้ก๊าซปิโตรเลียมเหลวเป็นเชื้อเพลิง(ดูข้อมูลจากภาพกฎหมาย)ปริยานุช/ผู้จัดทำ๒๓ ธันวาคม ๒๕๕๑โชติกานต์/ปรับปรุง๑๓ สิงหาคม ๒๕๕๘[๑] ราชกิจจานุเบกษาเล่ม ๑๒๕/ตอนพิเศษ ๑๙๐ ง/หน้า ๕๒/๑๗ ธันวาคม ๒๕๕๑